A 2002-es szezonra is maradt a csapatnál. Legjobb eredményét rögtön a szezonnyitó versenyen produkálta, ahol hetedikként zárt. A San Marinó-i, a brit, valamint a német futamokra nem is tudta kvalifikálni magát, a spanyol futamon pedig biztonsági okok miatt nem vehettek részt a Minardi versenyzői. A német nagydíj után a csapat két versenyre menesztette. Gyenge teljesítménye miatt a brit Anthony Davidson kapta meg a helyét a magyar és a belga versenyen. Az utolsó három futamra tért vissza.